Nemniuus istas reperit literas
A verbis Nemniuus istas reperit literas incipit textus brevis in libro Commonei (manuscripto saeculi IX bibliothecae Bodleianae) repertus. Haec sunt verba: Nemniuus istas reperit literas uituperante quidem scolastico Saxonici generis quia Brittones non haberent rudimentum; at ipse subito ex machinatione mentis suae formauit eas ut uituperationem et hebitudinem deieceret gentis suae; de figuris et de nominibus dicens ... – Nemniuus sequitur in manuscripto figura alphabeti Runici ad linguam Cambricam scribendam inventi. Liber manuscriptus anno 820 confectum est: igitur "Nemniuus" fortasse idem est ac Nennius historicus, auctor Historiae Brittonum paulo post annum 796 scriptae, qui et ibi se praetendit scribere "aliqua excerpta ... quae hebitudo gentis Britanniae deiecerat".